Хаджидимово (община)

Община Хаджидимово се намира в Югозападна България и е една от съставните общини на област Благоевград.

География

Географско положение, граници, големина 
Общината се намира в югоизточната част на област Благоевград и с площта си от 327,778 km2 заема 13-о, предпоследно място сред 14-те общини на областта, което съставлява 5,09% от територията на областта. Границите ѝ са следните:
 на запад – община Сандански;
 на север – община Гоце Делчев и община Гърмен;
 на изток – община Сатовча;
 на юг – Република Гърция;

Релеф, води 
Релефът на общината е разнообразен, но преобладава предимно планинския. Част от северната и централната ѝ част се заема от най-южната част на Гоцеделчевската котловина, като тук е разположен и общинския център – град Хаджидимово. Периферията на общината се заема от части от пет планини:
 на северозапад – югоизточните склонове на Южен Пирин с най-висока точка връх Моторок (1971 m);
 на югозапад – най-североизточната част на планината Славянка с Голям Царев връх (2183 m, най-високата точка на общината) и северните склонове на планината Стъргач с 1249 m;
 на югоизток – Бесленски рид с връх Чиплекбаир (1091 m), най-северната част на планината Боздаг, разположена в Гърция;
 на североизток – най-югозападните склонове на Западнородопския рид Дъбраш с най-висока точка 823 m.

Между последните два рида, в коритото на река Места, преди да навлезе на гръцка територия се намира най-ниската точка на общината – 412 m н.в.

От северозапад на югоизток, на протежение от около 27 km преминава участък от течението на река Места със своите притоци: реките Чавдар дере и Чечка Бистрица – леви и реките Топлица, Лялево дере, Мътница, Перишко дере и Селския дол – десни.

Население

Етнически състав (2011) 
Численост и дял на етническите групи според преброяването на населението през 2011 г.:

Населени места 
Общината има 15 населени места с общо население 8860 жители към 7 септември 2021 г.

Административно-териториални промени 
 МЗ № 2820/обн. 14.08.1934 г. – преименува с. Горно Сингартия на с. Горняни;
 – преименува с. Долна Сингартия на с. Жостово;
 между 1946 и 1956 г. – изселено и заличено без административен акт с. Перица;
 Указ № 334/обн. 13.07.1951 г. – преименува с. Либяхово на с. Илинден;
 – преименува с. Жостово на с. Хаджидимово;
 Указ № 582/Обн. 29.12.1959 г. – присъединява с. Горняни като квартал на с. Хаджидимово;
 Указ № 431/Обн. 22.11.1960 г. – заличава с. Лялево;
 – заличава с. Теплен;
 Указ № 463/Обн. 02.07.1965 г. – признато отново за населено място, заличеното през 1960 г. с. Теплен;
 Указ № 960/обн. 4 януари 1966 г. – преименува с. Лески на с. Ново Лески;
 – осъвременява името на с. Петралик на с. Петрелик;
 Указ № 875/обн. 20.03.1987 г. – преименува с. Абланица на с. Славци;
 Указ № 230/обн. 02.03.1990 г. – възстановява старото име на с. Славци – Абланица;
 Реш МС № 354/обн. ДВ бр.37/30.04.1996 г. – признава с. Хаджидимово за гр. Хаджидимово.

Транспорт 
През общината преминават частично или изцяло 4 пътя от Републиканската пътна мрежа на България с обща дължина 60,8 km:
 последният участък от 18,1 km на Републикански път II-19 (от km 91,6 до km 109,7);
 началният участък от 23,6 km Републикански път III-1906 (от km 0 до km 23,6);
 целият участък от Републикански път III-1907 – 7,9 km;
 участък от 11,2 km от Републикански път III-1972 (от km 3,8 до km 15,0).

Туристически забележителност 
Южно от град Хаджидимово е разположен Хаджидимовският манастир. Интересни архитектурни забележителности са църквата „Свети Георги“ в старото местоположение на село Ново Лески и църквата „Свети Димитър“ в центъра на село Тешово. Западно от село Парил, в близост до Парилската седловина се намира хижа „Славянка“, изходен пункт на туристическите маршрути към Южен Пирин и планината Славянка. Западно от село Илинден, в най-северните склонове на планината Стъргач се намира защитената местност Павлова падина.

Топографска карта

Бележки

Източници

Външни препратки 
 Официален сайт на община Хаджидимово

 
Хаджидимово
Чеч